Document ID: 31990R2426

*****
ΚΑΝΟΝΙΣΜΟΣ (ΕΟΚ) αριθ. 2426/90 ΤΗΣ ΕΠΙΤΡΟΠΗΣ
της 21ης Αυγούστου 1990
για την τροποποίηση του κανονισμού (ΕΟΚ) αριθ. 1725/79 περί της παροχής ενισχύσεων στο αποκορυφωμένο γάλα που χρησιμοποιείται σε σύνθετες τροφές και στο αποκορυφωμένο γάλα που προορίζεται για τη διατροφή των μόσχων
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 3879/89 (2), και ιδίως το άρθρο 10 παράγραφος 3,
Εκτιμώντας:
ότι το άρθρο 1 παράγραφος 2 στοιχείο α) του κανονισμού (ΕΟΚ) αριθ. 1725/79 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 3368/88 (4), καθορίζει ότι το αποκορυφωμένο γάλα σε σκόνη, κατά την έννοια του άρθρου 1 παράγραφος 1, πρέπει να ανταποκρίνεται στα κριτήρια που καθορίζονται στο άρθρο 1 του κανονισμού (ΕΟΚ) αριθ. 986/68 του Συμβουλίου (5), όπως τροποποιήθηκε τελευταία από τον κανονισμό (ΕΟΚ) αριθ. 1115/89 (6), και ότι πρέπει να παράγεται χωρίς καμία άλλη προσθήκη·
ότι η παράνομη προσθήκη ξηρού εκχυλίσματος γαλακτο-ορού του αποκορυφωμένου γάλακτος που χρησιμοποιείται για την παραγωγή σκόνης αποκορυφωμένου γάλακτος ή μόνον σκόνης, είναι αντίθετη προς τις διατάξεις που αναφέρονται παραπάνω· ότι, λόγω απουσίας επίσημης κοινοτικής μεθόδου ανίχνευσης της σκόνης γαλακτο-ορού στη σκόνη αποκορυφωμένου γάλακτος που μπορεί να περιέχει οξύγαλα σε σκόνη, ο κανονισμός (ΕΟΚ) αριθ. 1725/79 δεν προβλέπει ειδικούς κανόνες για την ανίχνευση του σκληρού εκχυλίσματος γαλακτο-ορού· ότι πρέπει να επιβληθεί αυτή η μέθοδος στο πλαίσιο του κανονισμού που αναφέρεται παραπάνω·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Γάλακτος και Γαλακτοκομικών Προϊόντων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΟΚ) αριθ. 1725/79 τροποποιείται ως εξής:
1. Στο πρώτο εδάφιο του άρθρου 10 παράγραφος 3 πρέπει να προστεθεί το ακόλουθο κείμενο:
« Στην περίπτωση που οι εν λόγω έλεγχοι αφορούν το αποκορυφωμένο γάλα σε σκόνη που χρησιμοποιείται ως έχει ή υπό μορφή μείγματος, η απουσία σκόνης γαλακτο-ορού αποδεικνύεται με τη διαδικασία που ορίζεται στο παράρτημα IV.»
2. Στο παράρτημα Ι κεφάλαιο Α σημείο 2, το στοιχείο η) αντικαθίσταται από το ακόλουθο κείμενο:
«η) λοιπά και ιδίως οξύς ορός γάλακτος του οποίου η ανίχνευση απαιτείται από τις εθνικές αρχές.»
3. Το παράρτημα του παρόντος κανονισμού προστίθεται και αποτελεί παράρτημα IV.
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από τη 1η Μαρτίου 1991.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 21 Αυγούστου 1990.

Labels: 17
6